Weermag ontken soldate is eers deur SAR-troepe aangevalArgieffoto van Suid-Afrikaanse soldate. Foto: GCIS/SAPA Die Suid-Afrikaanse Nasionale Weermag (SANW) het Woensdag berigte ontken dat SA-soldate eers deur Sentraal-Afrikaanse Republiek (SAR)-soldate aangeval is. Brig.gen. Xolani Mabanga, woordvoerder van die weermag, het Woensdag gesê die SANW distansieer hulself van sulke bewerings in hierdie stadium. The Times het Woensdag berig SAR-regeringstroepe, wat in opstand teen hul president Francois Bozizé is, het eerste op SA-soldate geskiet, en nie die rebelle nie. Volgens die koerant het verslae Dinsdag na vore gekom dat die SAR-soldate ŉ sorgvuldig beplande aanval uitgevoer het. Lees meer hier. Maroela Media het vroeër berig 13 SA-soldate is in ‘n skermutseling met rebelle in die SAR doodgeskiet. Hul liggame het Dinsdagaand in Suid-Afrika aangekom. Die oorledenes se name is intussen ook bekendgemaak. Lees ook: Gevalle soldate se liggame terug by die huis Gevalle SAR-soldate se name bekendgemaak Nuuskommentaar: Wat soek SA-soldate daar? ‘Soldate in SAR moet terugkeer na SA’ President sê 13 soldate is dood VN spreek kommer uit oor SAR SA soldate dood, gewond in geweld in SAR